ایران جمهورباشقانی ابراهیم رئیسی آمریکانین اؤلکه‌سینه قارشی حربی و تحریم تهدیدلرینی بوشا چیخارتدیقلارینی، بونا گؤره ده واشینگتن و متفیقلرینین ایران‌دا ثابتلیگی پوزما سیاستینه ال آتدیغینی بیلدیردی.
ایران دؤولت تلویزیونونون خبرینه گؤره، رئیسی، قازاقیستانین باشکندی آستانادا گئچیریله‌ن آسیادا امکداشلیق و گۆون آرتیریجی تدبیرلر کنفرانسینین ۶.جی زذروه توپلانتیسیندا دانیشدی.
آمریکانین اوزون ایللردیر ایرانا قارشی حربی و تحریم تهدیدلرینی داوام ائتدیردیگینی دئین رئیسی،
"ایران ملتی، آمریکانین حربی سئچه‌نه‌گیمی گئچرسیز قیلدی و اؤزلرینین ده اعتراف ائتدیگی کیمی، تحریملر قونوسوندا دا آلچالدیجی بیر اوغورسوزلوق وئردی. آمریکانین میلیتاریزم و تحریم سیاستینده‌کی اوغورسوزلوغوندان سونرا واشینگتن و اونون متفیقلری ثابت‌لیگی پوزما سیاستینه ال آتدیلار و شبهه‌سیز کی بو قونودا دا اوغورسوز اواجاقلار" دئدی.
ایرانین بؤلگه‌سل و کۆره‌سل ساحه‌ده امکداشلیغا و قارشیلیقلی سایغییا دایالی عدالتلی بیر نظامین حیاتا گئچیریلمه‌سی اوچون یاخشی قونشولوق سیاستینه، چوخ طرف‌لیلیگه و داوام‌ ائتدیریله‌بیلیر یاخینلاشمایا اؤنم وئردیگینی ایفاده ائد‌ن ابراهیم رئیسی:
"بو باغلامدا، اؤزللیکله ژئوسیاسی، انرژی، نقلیات و اینسان قایناقلاری باخیمیندان بؤلگه‌سل تشکیلاتلانمالارین شکیللنمه‌سینده و گوجلندیریلمه‌سینده گوجون تک‌اللشمه‌سینه و تک طرفلیلیک سیاستلرینه قارشی چیخمادا فعال و یاپیجی رول اویناماغا حاضیریق" دئدی.
